Martin Noodla

Martin Noodla (5. märts 1980) on eesti käsipallitreener ja endine käsipallur.

Haridus
Noodla lõpetas 1998. aastal Tallinna 54. Keskkooli, 2002. aastal Tallinna Pedagoogikaülikooli kehakultuuri teaduskonna ja 2018. aastal sporditeaduste ja füsioteraapia magistrina Tartu Ülikooli.Magistritöö. dspace.ut.ee, vaadatud 9. märts 2025.

Mängijana
Käsipallitreeninguid alustas Martin Noodla kuueaastaselt Tallinna Oktoobri rajooni spordikoolis ja tema esimene treener oli Enno Karrisoo.Martin Noodla: Asjadel on kombeks laabuda. audentes.ee, 3. juuni 2022.

Noodla on tulnud 2002. aastal Põlva Serviti ja 2005. aastal Chocolate Boysi meeskonnas Eesti meistriks. Eesti meistrivõistluste resultatiivseim mängija oli ta aastatel 1999 ja 2005 ning parimaks mängijaks valiti 2005. aastal.

Ta on mänginud aastatel 2005–2006 Kreekas Ateena AEK meeskonnas ja 2010–2015 Soomes Vantaa Atlase meeskonnas. Soome meistrivõistlustel on ta võitnud hõbemedali (2012) ja pronksmedali (2010). 

Martin Noodla kuulus aastatel 1998–2008 Eesti koondisse, kus tegutses mängujuhi kohal. 

Treenerina
Aastal 2001 alustas ta tegutsemist käsipallitreenerina. Soomes oli Noodla 2013–2015 Vantaa Atlase meeskonna peatreener. Aastatel 2015–2019 töötas ta Audentese SK käsipalli meeskonna peatreenerina ja 2023–2024 HC Tallinna meeskonna peatreenerina. Ta on treener Audentese Spordigümnaasiumis.

Noodla on tegutsenud aastatel 2017–2023 Eesti naiste ja neidude koondiste peatreenerina. Ta on olnud 2016–2017 ja 2019–2023 Eesti meeste koondise abitreener ning on aastast 2023 koondise peatreener, kui lahkus endine peatreener rootslane Thomas Sivertsson.   

Martin Noodla omab käsipallitreeneri kutsetaset 7,Eesti spordiregister. spordiregister.ee. tal on Euroopa Käsipalliliidu meistertreeneri litsents (EHF Master Coach 2018).EHF Master Coach koolitus. facebook.com, 19. detsember 2018..
Ta on olnud Eesti Olümpiakomitee sportlaskomisjoni liige. Aastast 2019 on Noodla Käsipalliklubi Oskar juhatuse liige.

Isiklikku
Tema ema on spordipedagoog Ülle Noodla, isa käsipallitreener Alar Noodla ja noorem vend endine käsipallur Valdar Noodla.Martin Noodla. ESBL.

Viited

Välislingid
 Martin Noodla. Eesti spordi biograafiline leksikon.
 Käsipallikoondise peatreeneriks saab Noodla: jalgratast leiutama ei hakka. sport.err.ee, 16. oktoober 2023.

Kategooria:Eesti käsipallurid
Kategooria:Eesti käsipallitreenerid
Kategooria:Tallinna Ülikooli vilistlased
Kategooria:Tallinnast pärit sportlased
Kategooria:Sündinud 1980